Predsedniku Vlade Srbije Aleksandru Vučiću danas je iznet neuobičajen zahtev, a izneli su mu ga, skoro u glas, mališani vrtića "Bajka" u Prokuplju, koji su tražili - još kineskih prodavnica igračaka.

Foto: Vlada Srbije / Promo Deca se nisu dvoumila kada ih je premijer pitao šta im nedostaje

"Šta vam nedostaje u vašem gradu, ne u vrtiću, u gradu", upitao je premijer decu, a usledio je odgovor koji ga je iznenadio:

"Ja bih volela da ima još dva kod Kineza, da ima tri kod Kineza", skoro je viknula jedna devojčica, podržana drugarima istog mišljenja.

"Šta je to - kod Kineza", bio je zbunjen Vučić, a klinci su objasnili - "pa, tu su igračke".

"To je igraonica", konstatovao je Vučić, pokušavajući da razreši dilemu i dobio horski odgovori:

"Neeeeeeeeeeeeeeee, to je prodavnica gde rade Kinezi", rekli su mališani, posle čega su dobili obećanje od premijera da će u gradu sigurno dobiti još neku prodavnicu koju "drže" Kinezi.